
130                                                  DR 31.7.2018                                                                         

 

 

Datuk Seri Ir. Dr. Wee Ka Siong [Ayer Hitam]: Terima kasih Yang Berhormat 
Menteri Pertahanan. Saya cuma hendak tanya macam jiran saya Ahli Parlimen Rembau, dia 
menggunakan pangkat “Brigedier General”- adakah bermaksud apa Yang Berhormat 
umumkan tadi, 10 minit yang lalu, adakah gelaran ini tidak boleh dipakai? Oleh sebab kalau 
kita lihat dia adalah askar wataniah dan kita minta penjelasan daripada Yang Berhormat. 

 Tuan Mohamad bin Sabu: Kalau melalui latihan-latihan dan boleh diberi gelaran 
Jeneral di atas latihannya itu tidak ada masalah. Kita tidak mahu beri gelaran atas kerana dia 
orang politik. Kalau dia betul-betul layak dan boleh ditauliahkan, tentulah Majlis Angkatan 
Tentera yang akan menimbangkan untuk memberi itu, bukan di atas orang-orang biasa. Ya, 
Yang Berhormat Padang Terap. 

 Dato’ Seri Mahdzir bin Khalid [Padang Terap]: Tuan Yang di-Pertua, terima kasih 
kepada Yang Berhormat Menteri. Satu soalan saya berkaitan dengan negara berkecuali Yang 
Berhormat Menteri sebut tadi, tindakan yang diambil oleh kerajaan yang berkaitan dengan 
bagaimana sekarang ini suasana di antara negara China dan juga Amerika Syarikat di rantau 
Asia Pasifik ini. Nampaknya suasana itu agak walaupun tidak tegang, tetapi publik 
mengetahui bahawa negara China mempunyai kekuatan ataupun cengkaman pada rantau 
Asia Pasifik ini dan Amerika sudah tentulah merasa tidak senang dengan apa yang berlaku 
di rantau ini.  

Jadi, masing-masing ada seolah-olah macam menunjukkan kekuatan di rantau ini. 
Yang Berhormat Menteri pernah membuat satu kenyataan dalam media berhubung dengan 
kapal perang yang berada di persekitaran negara kita. Kita tahu di Laut China Selatan 
misalnya, sebahagian daripada urusan yang berkaitan dengan dagangan ini ada kaitan 
dengan apa yang disebut sebagai usaha-usaha daripada negara China dan begitu juga 
dengan Amerika Syarikat. Jadi dalam konteks ini, apa kedudukan dan pandangan Yang 
Berhormat Menteri mengenai dasar di Malaysia ini? 

 Tuan Mohamad bin Sabu: Terima kasih soalan Yang Berhormat Padang Terap 
yang begitu baik. Inilah kekangan yang kita hadapi dan kita cuba mengekalkan dialog polisi 
yang kita akan bersama, sentiasa menekankan soal pengecualian dan kita tidak mahu 
memihak kepada mana-mana kuasa besar.  

Oleh sebab itulah, apabila dalam Shangri-La Dialogue, apabila saya bertemu 
dengan Setiausaha Pertahanan Amerika Syarikat, kita tekankan supaya dia janganlah tunjuk 
kekuatan kapal perangnya di Laut China Selatan. Begitulah juga pihak China, pihak China 
juga kita harap tidak menunjukkan kekuatan mereka di Laut China Selatan dan kalau ada 
pulau yang claim bertindih, kita berunding. Hal-hal China ini, Yang Amat Berhormat Perdana 
Menteri akan sendiri pergi melawat China.  

Di antaranya isu perairan ini, cukup penting kerana kita tahu perairan kita luas, 
daripada Kelantan, sampailah ke Sabah Sarawak dan Laut China Selatan. Kemudian pula 
Selat Melaka menjadi laluan yang paling sibuk dalam dunia dengan perkembangan ekonomi 
China, Korea dan selepas ini mungkin Korea Utara, laluan Selat Melaka ini akan menjadi 
laluan yang tersibuk.  

Di kalangan ASEAN, kita adalah muafakat. Apa yang dibuat oleh kerajaan dahulu 
“Eye in the Sky”, kita teruskan iaitu kerjasama antara Indonesia, Malaysia, Singapura dan 
Thailand untuk menjaga perairan Selat Melaka. Kuasa besar jangan mengganggu di kawasan 
ini. Kalau ada kapal perang mereka hendak lintas, boleh di laut antarabangsa tetapi janganlah 
kapal perang mereka berlabuh begitu lama dan menimbulkan ketegangan di kawasan ini.  

Saya hendak akhiri ucapan... 

 Dato’ Dr. Mohd Khairuddin bin Aman Razali [Kuala Nerus]: Yang Berhormat 
Menteri, sikit lagi. Yang Berhormat Menteri, Kuala Nerus sikit lagi.  

 Tuan Mohamad bin Sabu: Hendak pergi pahlawan. 

  

 



Datuk Seri Ir. Dr. Wee Ka Siong [Ayer Hitam]: Terima kasih Yang Berhormat Menteri Pertahanan. Saya cuma hendak tanya macam jiran saya Ahli Parlimen Rembau, dia menggunakan pangkat "Brigedier General"- adakah bermaksud apa Yang Berhormat umumkan tadi, 10 minit yang lalu, adakah gelaran ini tidak boleh dipakai? Oleh sebab kalau kita lihat dia adalah askar wataniah dan kita minta penjelasan daripada Yang Berhormat. Tuan Mohamad bin Sabu: Kalau melalui latihan-latihan dan boleh diberi gelaran Jeneral di atas latihannya itu tidak ada masalah. Kita tidak mahu beri gelaran atas kerana dia orang politik. Kalau dia betul-betul layak dan boleh ditauliahkan, tentulah Majlis Angkatan Tentera yang akan menimbangkan untuk memberi itu, bukan di atas orang-orang biasa. Ya, Yang Berhormat Padang Terap. Dato' Seri Mahdzir bin Khalid [Padang Terap]: Tuan Yang di-Pertua, terima kasih kepada Yang Berhormat Menteri. Satu soalan saya berkaitan dengan negara berkecuali Yang Berhormat Menteri sebut tadi, tindakan yang diambil oleh kerajaan yang berkaitan dengan bagaimana sekarang ini suasana di antara negara China dan juga Amerika Syarikat di rantau Asia Pasifik ini. Nampaknya suasana itu agak walaupun tidak tegang, tetapi publik mengetahui bahawa negara China mempunyai kekuatan ataupun cengkaman pada rantau Asia Pasifik ini dan Amerika sudah tentulah merasa tidak senang dengan apa yang berlaku di rantau ini. Jadi, masing-masing ada seolah-olah macam menunjukkan kekuatan di rantau ini. Yang Berhormat Menteri pernah membuat satu kenyataan dalam media berhubung dengan kapal perang yang berada di persekitaran negara kita. Kita tahu di Laut China Selatan misalnya, sebahagian daripada urusan yang berkaitan dengan dagangan ini ada kaitan dengan apa yang disebut sebagai usaha-usaha daripada negara China dan begitu juga dengan Amerika Syarikat. Jadi dalam konteks ini, apa kedudukan dan pandangan Yang Berhormat Menteri mengenai dasar di Malaysia ini?. Tuan Mohamad bin Sabu: Terima kasih soalan Yang Berhormat Padang Terap yang begitu baik. Inilah kekangan yang kita hadapi dan kita cuba mengekalkan dialog polisi yang kita akan bersama, sentiasa menekankan soal pengecualian dan kita tidak mahu memihak kepada mana-mana kuasa besar. Oleh sebab itulah, apabila dalam Shangri-La Dialogue, apabila saya bertemu dengan Setiausaha Pertahanan Amerika Syarikat, kita tekankan supaya dia janganlah tunjuk kekuatan kapal perangnya di Laut China Selatan. Begitulah juga pihak China, pihak China juga kita harap tidak menunjukkan kekuatan mereka di Laut China Selatan dan kalau ada pulau yang claim bertindih, kita berunding. Hal-hal China ini, Yang Amat Berhormat Perdana Menteri akan sendiri pergi melawat China. Di antaranya isu perairan ini, cukup penting kerana kita tahu perairan kita luas, daripada Kelantan, sampailah ke Sabah Sarawak dan Laut China Selatan. Kemudian pula Selat Melaka menjadi laluan yang paling sibuk dalam dunia dengan perkembangan ekonomi China, Korea dan selepas ini mungkin Korea Utara, laluan Selat Melaka ini akan menjadi laluan yang tersibuk. Di kalangan ASEAN, kita adalah muafakat. Apa yang dibuat oleh kerajaan dahulu "Eye in the Sky", kita teruskan iaitu kerjasama antara Indonesia, Malaysia, Singapura dan Thailand untuk menjaga perairan Selat Melaka. Kuasa besar jangan mengganggu di kawasan ini. Kalau ada kapal perang mereka hendak lintas, boleh di laut antarabangsa tetapi janganlah kapal perang mereka berlabuh begitu lama dan menimbulkan ketegangan di kawasan ini. Saya hendak akhiri ucapan... Dato' Dr. Mohd Khairuddin bin Aman Razali [Kuala Nerus]: Yang Berhormat Menteri, sikit lagi. Yang Berhormat Menteri, Kuala Nerus sikit lagi. Tuan Mohamad bin Sabu: Hendak pergi pahlawan.